Harghita (okrug)
Harghita čita se Hargita (rumunjski: Județul Harghita, (mađarski: Hargita megye) je jedan od 
41 rumunjskih okruga (județa / jedinica lokalne uprave) na istoku Rumunjske u Transilvaniji.

Geografske karakteristike
Harghita graniči sa okruzima; Suceavom sa sjevera, Neamțom i Bacăom sa istoka, Braşovom i Covasnom sa juga i Mureşom sa zapada. 

Teren Harghite prostire se po Istočnim Karpatima, tu leže planinski masivi Baraolt, Gurghiu i vulkanski Harghita u kom leže dvije 
depresije Ciuc i Gurge.

U Harghiti izviru dvije najznačajnije rijeke Transilvanije Moriš koji teče prema sjeverozapadu i Olt koji oplakuje jug. Administrativni centar je grad - Miercurea-Ciuc, ostala veća naselja su Odorheiu Secuiesc, Gheorgheni i Toplița.

U Harghiti ima puno termalnih izvora pored kojih su se razvila lječilišta; Borsec, Jigodin, Sâncrăieni i Tuşnad. Kod Tuşnada se nalazi jedino rumunjsko vulkansko jezero Sfânta Ana.

Harghita ima površinu od 6,639 km² a po popisu stanovništva iz 2011. imala je 310,867 stanovnika, njihov nacionalni sastav bio je slijedeći:
Mađari (Sekelji) - 85.21% (ili 257,707)
Rumunji - 12.96% (ili 39,196)
Romi - 4.05% (ili 5,326)
ostali - 1.76% 
Tako da je Okrug Harghita prvi po broju Mađara, odmah do njega je susjedni Okrug Covasna.

Harghita je pretežno poljoprivredni kraj, u kom se stanovnici bave stočarstvom, ratarstvom i voćarstvom. 

Harghita ima i nešto industrije u Sâncrăienu, Odorheiu Secuiescu i Sânsimionu se proizvode tekstil, prehrambeni proizvodi i obrađuje drvo. Strojevi se proizvode u Odorheiu Secuiescu i 
Vlahițasi, željezna ruda kopa se kod Lueta, a sol kod Praida.

Izvori

Vanjske veze 

 Službene stranice okruga  
 Harghita na portalu Encyclopædia Britannica 

Okruzi u Rumuniji